அகில இந்திய மருத்துவ அறிவியல் நிறுவனம், ராய்ப்பூர்

அகில இந்திய மருத்துவ அறிவியல் நிறுவனம், ராய்ப்பூர் (All India Institute of Medical Sciences, Raipur) இந்தியா சத்தீஸ்கர் மாநிலத்தின் ராய்ப்பூரில் அமைந்துள்ள ஒரு பொது மருத்துவக் கல்லூரி ஆகும். 2012ஆம் ஆண்டில் நிறுவப்பட்ட ஆறு எய்ம்ஸ் நிறுவனங்களில் இதுவும் ஒன்றாகும், மேலும் இது இந்திய அரசின் சுகாதார மற்றும் குடும்ப நல அமைச்சகத்தின் கீழ் தன்னாட்சி முறையில் செயல்படுகிறது. வரலாறு இது 2012இல் நிறுவப்பட்டது. நகரின் புறநகரில் சுமார் 100 ஏக்கர் பரப்பளவில் மொத்த வளாகம் உள்ளது. புவியியல் ரீதியாக இந்தியாவின் மையத்தில் அமைந்துள்ளதால், இது நாடு முழுவதிலுமிருந்து, குறிப்பாக கேரளம், ராஜஸ்தான், மகாராட்டிரம், ஆந்திரப் பிரதேசம், தெலுங்கானா, மத்தியப் பிரதேசம், உத்தரப் பிரதேசம், அரியானா, சத்தீஸ்கர் போன்ற மாநிலங்களிலிருந்து மாணவர்களை தங்கும் இடமாக உள்ளது. அகில இந்திய மருத்துவ அறிவியல் நிறுவனம் திருத்தச் சட்டம், 2012, இந்த அவசரச் சட்டத்திற்கு பதிலாக மாற்றப்பட்டது, இது ஆறு எய்ம்ஸ் போன்ற நிறுவனங்களை செப்டம்பர் 2012 முதல் செயல்பட அனுமதித்தது. அகில இந்திய மருத்துவ அறிவியல் நிறுவனம் (திருத்த மசோதா, 2012), மக்களவையில் ஆகஸ்ட் 27,2012 அன்று அறிமுகப்படுத்தப்பட்டது. மக்களவை எய்ம்ஸ் (திருத்த மசோதா, 2012) ஆகஸ்ட் 30,2012 அன்று நிறைவேற்றப்பட்டது. பின்னர் இந்த மசோதா 2012 செப்டம்பர் 3 அன்று மாநிலங்களவையில் அறிமுகப்படுத்தப்பட்டது. இந்த மசோதா மாநிலங்களவையில் செப்டம்பர் 4,2012 அன்று நிறைவேற்றியது. இந்த மசோதா 12 செப்டம்பர் 2012 அன்று இந்திய குடியரசுத் தலைவர் பிரணாப் முகர்ஜியின் ஒப்புதல் பெற்று சட்டம் நடைமுறைக்கு வந்தது. இந்தியச் சங்கங்கள் பதிவுச் சட்டத்தின் கீழ் பதிவுசெய்யப்பட்ட ஆறு புதிய எய்ம்ஸ் மருத்துவமனைகளின் நிலையை, தில்லியில் தற்போதுள்ள எய்ம்ஸ் மருத்துவமனை நிலையங்களைப் போலவே தன்னாட்சி பெற்ற நிறுவனங்களாக மாற்றுவதற்கு இந்த முன்மொழியப்பட்ட நடவடிக்கை உதவும். மேற்கோள்கள் வெளி இணைப்புகள் அதிகாரப்பூர்வ இணையதளம்